ජනාධිපති මහින්ද රාජපක්ෂ මහතා ශ්‍රී ලංකා ගුවන් විදුලි සංස්ථාවේ දඹාන සේවයේ නිරීක්ෂණ චාරිකාවක පෙරේදා (19) නිරත විය.මහවැලි ඉඩම් ඔප්පු ප්‍රදානය කිරීමට දෙහිඅත්තකණ්ඩියේ පැවැති උත්සවයෙන් අනතුරුව ජනාධිපතිවරයා හදිසියේම ගිරාඳුරුකෝට්ටේ දඹාන සේවාව නිරීක්ෂණය කිරීමට එක් විය.ආදිවාසී ජනතාවගේ අධ්‍යාපනය, සෞඛ්‍ය මෙන්ම සෙසු අවශ්‍යතා සපුරාලීමට රජය විශේෂ අවධානයක් යොමු කර කටයුතු කරමින් සිටින බව ජනාධිපතිවරයා මෙහිදී ප්‍රකාශ කළේය.තම සංස්කෘතිය රැක ගනිමින් ඉදිරියට යාමට අවශ්‍ය සියලු දේ ඔවුන්ට ලබාදීමට රජය බැඳී සිටින බවත් ආදිවාසී ජනතාවගේ සංස්කෘතිය ආරක්ෂා කරනු මිස පිටින් ගෙනෙන සංස්කෘතියක් ඔවුන් මත පැටවිය යුතු නැති බව අවධාරණය කළේය.ආදිවාසී ජනතාවගේ සංස්කෘතිය සහ ශිල්පීය ඥානය අනෙකුත් ජන කොටස් වෙත ලබාදිමට ගුවන් විදුලි සේවයකට සුවිශේෂි මෙහෙවරක් ඉටුකළ හැකි බවත් ජනාධිපතිවරයා පැවසීය.මැති ඇමතිවරුන් සහ ශ්‍රී ලංකා ගුවන් විදුලි සංස්ථාවේ අතිරේක අධ්‍යක්ෂ ජනරාල් ටී..